**АБАЙ МҰРАСЫ – ХАЛЫҚ ҰЛАҒАТЫ**

**Джумагалиева Айман Исаевна**

**«Шұбарқұдық гимназиясы» КММ**

Ұлы Абайдың сан қырлы рухани әлемі біз үшін асыл қазынамыз, баға жетпес байлығымыз. Осындай ұлттық құндылықтарымызды жұртшылыққа насихттап отыру Абайға деген құрмет, әр ұрпақты тәрбиелеудің тиімді тәсілі. Өйткені Абай мұрасы біз үшін маңгілік мирас.

Абай. Қазақ тарихы мен әдебиетінде атақ даңқы Абайдан асқан, Абайдай танымал, Абайдай дара туған тұлға жоқ. Ақын есімімен аталатын көшелер, театрлар, кітапханалар, мектептер мен жоғары оқу орындар мен саябақтар ақынға көрсетілген құрметтің бір парасы ғана. Ал Абайдың алып тұлғалы ескерткішін кез-келген қаладан кездестіруге болады. Бір сөзбен айтқанда Абай қазақ халқының қайта туылмас тұлғасы. Алайда біз Абайды ұлы философ, ұлы ақын, қазақ әдебиетінің негізін қалаушы деуден артық тағы не білеміз?!

Абай десе бірден ойымызға Мұхтар Әуезовтың «Абай жолы» түседі. Абайсыз әлемде қазақ әдебиеті бола ма жоқ па деген ойға келеміз? Ол рас Абай қазақ әдебиетінде орны ерекше тұлға.

Абай қазақтың шам шырағы болып дүниеге келді. Сүйікті немересі Ибрагимді әжесі Абай деп атаған. Айналасынан еш хабары жоқ күнәсіз сәби үшін таптырмайтын есім. Бала Абай болса шынымен де басқалар секілді сотқар, тентек, еркелеп өспеді. Уақытын құр босқа пайдасыз ермектеп өткізбейтін. Жастайынан зерек өскен Абай оқуға құштар болатын, сосын әжесі мен анасы айтатын аңыз-әңгімелер мен ертегілермен есейді. Абайдың анасы Құнанбай бидің екінші әйелі Ұлжан. Ол текті жерден шыққан Қаракесек Шаншар руының қызы. Бұл рудың өкілдері шетімен сөзге шешен, айтқыш, кез-келген дауды әділ шешетін болған. Ұлжанның өзіде ақылды, сөзге жүйрік болғандықтан болар оның бұл қасиеті балаға ана ақ сүтімен берілген болса керек.

Абайдың әкесі Құнанбай қайратты, беделді, қазақ даласның нағыз ақсүйегі Қарқаралы уезінің аға сұлтаны, өзі би, өзі болыс Құнанбай шариғатқа жетік, қазақ салт-дәстүріне өте берік жан, қашан да әділ және замана талабына сай әділ шешім шығарып отырды. Туған елдің дамуы мен бейбіт қоғамның кепілі басшылыққа байланысты екенін ол жете түсінді. Байырғы жылдары Мұхтар Әуезовтың өзі «Мен Құнанбайға қарыздармын» деген екен. Бұл шындық. Өйткені жазушы советтік идеологияның қысымымен Құнанбайды қатыгез, бірбетке болыс ретінде суреттеуге мәжбүр болады. Ол Құнанбай бейнесін өте сақ, астарлап жазады.

Абайды Абай қылған Құнанбай. Өйткені ол әкесінің үйне көп келетін би-шешендердің еске әңгімелерге жүйрік, көне көз ақсақалдар мен жырауларды тыңдап өсті. Абай әкесі Құнанбайдың мектебін көрді, Құнанбайдың ортасы, ел билеу істерін, қасындағы би шешендердің сөздері Абай үшін баға жетпес мектеп болды. Мұхтар Әуезовтың романында әке мен бала мүлде бір-бірінен қарама-қарсы суреттеледі, үнемі жараспаған, жамандық пен жақсылықтың кейіпкерлері ретінде бейнелеген. Ал шын мәнінде Абай әкесін қатты құрметтеді. Ол тіпті әкесі Құнанбайды алып тұлғалармен бір қойып, пір тұтқан.

Бала Абай алғаш ілімді қаладан шақырылған молдадан алады, ал он беске толғанда әкесі оны ел басқару ісіне араластырады. Абай өзі өмір сүрген қоғамның барлық мәселесін сол кезде бетпе-бет келеді. Әділетсіздік, арандату, жемқорлық қоғамда өршіп тұрған кез. Абайды әсіресе әйелдердің әлсіздігі мен теңсіздігі, қоғамның надандығы қатты толғандырды. Абайдың бала кезден көрген осы азабы оның шығармашылығының нақты түрткісі болды. Абайдың халыққа жақын болуының сыры оның турашылдығы. Ол би болып жүрген кезде ел арасында болған үлкен дауларға әділ шешім айтып, тіпті бай, манап өз туыстары болса да оларға мүлдем жақтаспайтын, керсінше кедей-кепшіктер мен қорғансыздарды басынуға жол бермейтін. Сол үшін қарапайым халық Абайды қамқоршысы ретінде жақсы көрсе, жақын туыс жамағат арасында Абайға деген көре алмаушылық пайда болды. Бұған дәлел Мұқыр болысының Абайға жасаған шабуылы. Олар Абайды жардан құлатқылары келді, бірақ Абай ақылға салып ең қиын да, ең қауіпті де дүниенің барлығын ең қажет сөз арқылы шешіп отырды. Абай сол кезеңде бедел жинаған жастардың қатарында болды. Өмір сүре келе Абай түсінді оқымай, білмей келешекте жолдың жоқтығын. Оқу, білім туралы жазған өлеңдері оның бір дәлелі. Сол арқылы бүкіл халқының басындағы көлеңкелі жағын, кемшіліктерінің бәрін айтып отырды, бұл Абайдың үлкен жанашырлығы. Абайды қанша жерден азаптап, азғырса да оның талапшылдығын ешкім жеңе алмады, ақынның осы табандылығын қазақ зиялыларының талайы көріп, тәрбие алады солардың бірі ақынның немере інісі, ағартушы, ойшыл Шәкәрім Құдайбердіұлы.

Абайдың тағы бір үлкен еңбегі орыс халқының әдебиеті мен мәдениетіндегі озық үлгідегі шығармаларды зерттеп қана қоймай, оларды аударып қазақтың төл туындысына айналдыра білді. Пушкин, Крылов, Лермонтов сынды орыстың ұлы классиктерін қазақ даласына таныстырып, қазақ өнерінің тынысын кеңейтіп, шуағын шалқытты.

Абайдың аударған шығармалары өз заманы үшін халқына батыстың есігін ашты. Не заман, көркем әдебиетте қандай өзгерістер болып жатыр білді. Абай орыс шығармашылығын бар ықыласымен зерттеген жан. Пушкин,Толстой, Лермонтов, шығармаларын көп оқыған. Оның ішінде Абайға ең жақына Лермонтов болды. Абайдың жан дүниесіне Лермонтовтың шығармалары жақын. Оның еңбектері халыққа өте жақын әрі түсінікті тілмен жазылған. Осыған тамсанған Абай Лермонтовтың отызға жуық шығармаларын қазақ тіліне аударған. Абай шығармашылықпен шындап айналысқан сайын оның әдебиет пен поезиядағы ой-өрісі кеңіп сала береді. Сол сәтте өзінің көп уақытын ешқашан өзгерте алмайтын қоғаммен күреске арнағанына қатты өкінеді. Абай өлседе, атынан өзінің өлмес шығармаларын қалдырды, ұлы ақынның аты ғасырлар бойы өлмейтін тарих.

Абай Құнанбайұлының әуендері, прозалық шығармалары мен өлеңдері ұзақ жылдар бойы өзінің сұлулығы мен өзектілігін жоғалытпады.

«Ұлы ұстаз» деген атқа Әбунасыр әл- Фарабиден кейін Абайдан артық лайық есімді табу мүмкін емес. Абай әлемі, Абай поэзиясы, қара сөздері, әндері өлмес құнды баға жетпес байлық.

Абай мұрасы әлдеқашан әлемдік құндылықтар қатарына енген асыл қазына. Ұлы ақынның туындылары әлемнің 160 тіліне аударылып, талай жұрттың игілігіне айналғаны біз үшін мәртебе, асқан мерей. Кез-келген Абай шығармасы өткеннің жиынтығы, асылдың сынығы. Ұлы ақындың шығармасының ішінде ең құнды жәдігері ақынның қалдырған әндері.

«Абай тек қана ақын емес, сонымен бірге музыкант. Қазақтың халық музыкасын терең білген, жете бағалаған адам болды. Ол бірқатар әндер жазды. Ақынның әндері негізінде қазақ поэзиясына жаңалық енгізген өлеңдеріне арналған еді – деп ұлы ақынды тағы бір қырынан танытқан еді Мұхтар Әуезов.

Қазақтың ұлы ақыны Абай музыка саласында да айтарлықтай мұра қалдырды. Ол өзінің ақыл сөздерін кейінге ұрпаққа жазып қалдырғанымен, музыкаға байланысты ондай мүмкіндігі болмаған еді. Абай әндерін ұмытылып қалмай, біздің заманға жетуінің тағы бір сыры әуендік, ырғақтың жағында жаңашылдығында, жүрек тебірентер тартымдылығында, жанға жағымдылығынды.Өзгеше болғандықтан бұл әндерге халықтың алғашқыда тосырқай қарауы да заңды. Алайда халықтық негізде нәр алған, ұлттық музыкамен тамырласып жатқан, бұрын соңды халықтық музыка салтында болмаған, өткір тілмен кестеленген бұл туындылар тез тарап, қалың бұқараның игелігіне айналды.

Абайдың компазиторлық жолының басқаша болуын, әндерінің ырғақтық, үндік, әуендік жағынан қазақтың әндерінде болмаған қасиеттерге ие болуының тағы бір себебе, ол ерекше музыкалық ортада болды. Халық музыкасын терең білумен қатар, Семей қаласына келген әуенді кештерді жиі тамашалап орыс музыкасымен танысты. Сонымен қатар жанындағы өнерпаздың кейбіреуі орыс музыкалық аспаптарын жақсы игерген адамдар болған екен. Абайдың ел ішінде кең таралған әндерінің бірі «Айттым сәлем, Қаламқас». Ақын бұл әнде сұлулықты, ғашықтықты, бірін-бірі құлай сүйген екі жастың сезімдерін арқау етеді.

ХІХ ғасырдың басында Абай әндері халыққа кең танымал болған. Ол 1914 жылы Семей қаласында өткен энографиялық кештің бағдарламасынан айқын көрінеді. Бұл мазмұны жағынан қазақ және орыс поэзиясының музыкалының бірлескен кеші еді. 1935 жылы Мұхтар Әуезов Абайдың музыкалық мұрасын сақтап қалуға байланысты белсенді қызметінің нәтижесінде Абай әндерін алғаш толық жинап, нотоға түсіруді қолға алды.

Абай құрлымы өзгеше «Сегіз аяқ» өлеңіне де ән шығарған. Бұл өлең қазақ поэзиясына Абайдың тыңнан қосқан үлгісі болса, әуені де ырғақтық, мөлшерлік тұрғыда өзгеше туындылар қатарына жатады. Абай әндеріне тән музыка мен өлеңнің мінсіз астасып, қабысыр жатуының өзгеше қасиеті де Сегіз аяқтан ерекше аңғарылады.

«Желсіз түнде жарық ай» Абайдың табиғат сұлулығын, махаббат сырларын кестелі тілмен айшықтаған, шоқтығы биік туындыларының бірі. Онда пәк таза махаббаттың белгісіндей жарық айлы, желсіз түн жан толқынысына үн қосып, жүрексіген көңіл, бұлықсыған сезіммен астасып аулақтар жолығуға асыққан жастың көңілі әсем суреттелген.

Ақын шығармасының өзекті тақырыбы махаббат сезімі «Көзімнің қарасы» әнінде ерекше ыстық сезіммен, Абайға тән өзгеше шеберлікпен өрнектеледі. Көзімнің қарасында шығыс поэзиясында көп кездесетін үлгілердің әсері де жоқ емес. Мұхтар Әуезов бұл ән туралы «бұл өлеңде жастар махаббатының нақты шындығынан көрі, сұлудың көркін мадақтау көп» - деп жазады.

Жүрегімнің түбіне терең бойла,

Мен бір жұмбақ адаммын оны да ойла.

Соқтықпалы, соқпақсыз жерде өстім.

Мыңмен жалғыз алыстым, кінә қойма! – деген Абай ақын сөз өнерінің де, саз өнерінің де көкжиегінде көшбасшы болып қалған ұлы тұлға. Есімі ұлт үшін мақтаныш, ұрпақ үшін өнеге болған ұлы Абайдың бай мұрасын бүгін де әдебиет, өнер ғана емес жалпы адамзат философиясының бір асыл арнасы деп бағалауға тиіспіз.

Елбасы Н.Ә.Назарбаев «Болашаққа бағдар: Рухани жаңғыру» атты мақаласында ұлттық құндылықтарымызды сақтау, туған жер деген ұғымдарды негізге алды. Ал осы рухани құндылықтарымыздың бастауы-Абай мұрасында жатыр деп айту, қателік емес.

Надандық –білім -ғылымның жоқтығы

Білімсіздік –хайуандық болады

Еріншектік –күллі дүниедегі өнердің дұшпаны.

Егеменді еліміздің жастары осы үш кеселден, адамды қор қылатұғын нәрседен бойын аулақ салса, ақынның арманы орындалғаны.

**Пайдаланылған әдебиеттер**

1. Б.Ыбырайым. Ақындар аманаты: Хрестоматия-компендиум.-Алматы: Абай атындағы ҚазҰПУ: «Ұлағат» баспасы, 2012.-360 б.
2. Абай (Ибраһим) Құнанбайұлы. – Алматы, «Әдебиет әлемі», 2013.-500б.
3. Абай – мәңгілік поэзия. Егемен Қазақстан. №152 (29133) 10 тамыз 7-б.
4. Абай. Қара сөздері. – Алматы: Өнер, 2006. – 124 б.
5. Абай. Қалың елім, қазағым... Өлеңдер. Алматы: Атамұра, 2002.
6. Мүсірепов Ғ. Суреткер парызы. Алматы, 1970. -544 б
7. Әуезов М. Абай жолы. Алматы, 1961. -606 б
8. Абай. Энциклопедия. – Алматы: «Қазақ энциклопедиясының» Бас редакциясы, «Атамұра» баспасы, [ISBN 5-7667-2949-9](https://infourok.ru/go.html?href=http%3A%2F%2Fkk.wikipedia.org%2Fwiki%2F%25D0%2590%25D1%2580%25D0%25BD%25D0%25B0%25D0%25B9%25D1%258B%3A%25D0%259A%25D1%2596%25D1%2582%25D0%25B0%25D0%25BF_%25D2%259B%25D0%25B0%25D0%25B9%25D0%25BD%25D0%25B0%25D1%2580%25D0%25BB%25D0%25B0%25D1%2580%25D1%258B%2F5766729499)
9. ©adebiportal.kz   
   <https://adebiportal.kz/kz/news/view/ruhani_zhangirudin_negizgi_kilti__abai_ilimi__20136>